Punapõsksete maasikate hooaeg on käes ning seetõttu on põhjust kooki valmistada. Maasikakoogid on minu arvates ühed eriti head maiused, mis suvistest elamustest tulvil. Näiteks minu küpsetamata kookide raamatus (Minu magus köök. Koogid - lihtsad ja küpsetamata) on siiani väga populaarne Eton Mess koogike, mis valmib väga lühikese ajaga ning maitseb eriliselt hästi!
#000000
Sel suvel plaanin ma meisterdada mitmeid maasikakooke, sest tundub, et koduaia maasikapeenar pakub sel aastal neid marju eriti lahke käega. Kindlasti soovitan ma ette võtta kõige klassikalisema maasikakoogi valmistamise. Vahukoore-maasikakook on minu arvates alati hea valik, sest sobib hästi suveaega ning meeldib alati kõigile. See on samal ajal lihtne ja eriline, millel on juures nii mõnus suvine meeleolu ja ka väheke nostalgiat.
#000001
Kuna kapis leidus mul Valio Oddlygood vahustatavat taimset toidukreemi (#notsponsored), siis seekord kasutasin koogi valmistamisel seda. Praeguse suvekuumusega on see hea valik, kuna vahustatuna on see kreem tugevam ning kook püsib paremini koos. Samas olen sedasama kooki teinud ka tavalise vahukoorega ning saab ka sellega ilusti hakkama. Mis kaunistamisse puutub, siis noppisin aiast pisut metsmaasikaõisi, suviseid lilleõisi ning korjasin ka mõned maasikad kaunistuseks koogile. Lihtne ja kodune!
#000002
Biskviit:3 muna1,5 dl suhkrut2 dl nisujahu1 tl küpsetuspulbrit
#000004
Kreem:2,5 dl vahukoort või vahustatavat taimset toidukreemi200 g kohupiima vanilliga (kandilises pakis)2 sl hakitud piparmünti50 g piimašokolaadi, hakituna50 g kondenspiima250 g maasikaid
#000005
Biskviidi valmistamiseks vahusta munad suhkruga heledaks vahuks. Lisa nisujahu ja küpsetuspulber ning sega lusikaga ühtlaseks. Tõsta valminud tainas küpsetuspaberiga kaetud koogivormi (Ø20cm) põhjale. Küpseta 175 kraadi juures 35 minutit. Lase koogil jahtuda.
#000006
Kreemi valmistamiseks vahusta koor tugevaks vahuks. Sega kohupiim eraldi kausis lahti ning lisa vahukoorele. Lisa ka piparmünt, šokolaad ja kondenspiim ning sega ühtlaseks. Kõige viimasena sega juurde tükeldatud maasikad.
#000007
Lõika jahtunud koogipõhi kolmeks. Aseta koogipõhi tagasi vormi, immuta piimaga ning määri peale kolmandik kreemist. Kata teise koogipõhjaga, immuta taas piimaga ning tõsta peale pool järelejäänud koogikreemist. Seejärel tõsta peale viimane koogipõhi nii, et koogi lõikepool jääks ülespoole. Immuta pealmist koogikihti piimaga ning kata järelejäänud kreemiga. Tõsta kook külmkappi maitsestuma umbes 8 tunniks. Vahetult enne serveerimist kaunista!
#000008
Ma olen rabarberikisselli vist küll kogu oma elu söönud. Väiksena võttis vanaema suviti seda alati termosega randa kaasa, et siis koos juustu võileibadega vahepeal tekkivat nälga kustutada. Nüüd teen seda kisselli samuti väga tihti ning lausa ootan kannatamatult igal aastal kevade saabumist, et soojemale hooajale rabarberikisselliga korralik avalöök anda.
#000009
Minu retseptis ei ole erilist keerukust, pigem on kõik lihtne ja kodune. Seega, võid selle valmistamisega ka kohe alustada:) Muul hooajal võid sama retsepti kasutada, aga asendada rabarberi siis õunte, mustikate, ploomide või muude suveandidega! Olenevalt aga viljade magususest, korrigeeri kindlasti suhkrukogust.
#000010
450 g rabarberivarsi1 liiter vett175 g suhkrut2 tl vanillsuhkrut1 kaneelipulk3 sl maisitärklist3 sl vett
#000012
Koori ja tükelda rabarber. Lase
vesi keema, lisa rabarberitükid, suhkrud ja kaneelipulk. Keeda
keskmisel kuumusel mõned minutid kuni rabarberi pehmenemiseni. Sega tärklis 3 sl
veega ja lisa segades kissellile. Lase kissellil veel korraks keema
tõusta, kuumuta segades paksenemiseni. Tõsta pliidilt, lase jahtuda ning serveeri.
#000013
Küpsetan, kokkan ja tegutsen...Ühendust saab: 
#000014